Kas tuleks mõelda, et oleme nüüd midagi kaotanud? Tegelikult on saavutatud palju. Nagu eelmises ettekandes nägime, on zen huvitatud budismi elava vaimu kogemisest ja selle vaimu edasi  andmisest. Ainult see on zenile tähtis. Just see teeb zenist nii armutu. Zen ei kõhkle, põletades pühi Buddha pilte ja rebides puruks pühasid raamatuid, kui need on takistuseks valgustumisele. Kuid mis on kõige suuremaks takistuseks? Mis takistab meil saamast tõelisi teadmisi budismist? Kindlasti on suurimaks takistuseks kujutlus teadmisest. Edasiminek pole kuidagi võimalik enne, kui see takistus on kõrvaldatud. Enam kui milleski muus on selles tarkuse algus. See on ka valgustumise algus, edasiliikumise  algus, kui teatakse, et ei teata.